นัดตรวจหลักฐาน 13 ธ.ค. คดี สุรชัย แซ่ด่าน หมิ่นเบื้องสูง
สำนักข่าวไทยรายงานว่า วันที่ 21 ต.ค. ที่ศาลอาญา ถ.รัชดาภิเษก เวลา 10.00 น. พนักงานอัยการ ฝ่ายคดีอาญา 7 เป็นโจทก์ฟ้องนายสุรชัย แซ่ด่าน หรือ ด่านวัฒนานุสรณ์ อายุ 68 ปี แนวร่วมประชาธิปไตยต่อต้านเผด็จการแห่งชาติ (นปช.) เป็นจำเลย ในความผิดฐานหมิ่นประมาท ดูหมิ่นพระมหากษัตริย์โจทก์ฟ้องระบุความผิดว่า เมื่อวันที่ 15 ธ.ค. 51 จำเลยได้กล่าวปราศรัย ที่ท้องสนามหลวง ด้วยถ้อยคำใส่ความหมิ่นประมาท ดูหมิ่นพระมหากษัตริย์ ด้วยเครื่องขยายเสียงต่อประชาชนโดยทั่วไป ที่รับฟังการปราศรัยจำนวนมาก อันเป็นการดูหมิ่น ต่อมาวันที่ 10 มี.ค. 52 จำเลยเข้ามอบตัวกับพนักงานสอบสวน แขวงพระบรมมหาราชวัง เขตพระนคร กทม. จำเลยให้การปฏิเสธ โจทก์ขอให้ศาลพิพากษาลงโทษจำเลย ตามประมวลกฎหมายอาญา มาตรา 112 และคำสั่งของคณะปฏิรูปการปกครองแผ่นดิน ฉบับที่ 41 ลงวันที่ 21 ต.ค.19 ข้อ 1ศาลรับคำฟ้องไว้เป็นคดีดำ อ.3444/2553 และนัดตรวจพยานหลักฐาน วันที่ 13 ธ.ค.นี้ เวลา 13.30 น. -
 สำนักข่าวไทยรายงานว่า วันที่ 21 ต.ค. ที่ศาลอาญา ถ.รัชดาภิเษก เวลา 10.00 น. พนักงานอัยการ ฝ่ายคดีอาญา 7 เป็นโจทก์ฟ้องนายสุรชัย แซ่ด่าน หรือ ด่านวัฒนานุสรณ์ อายุ 68 ปี
คดีหมิ่นพระบรมเดชานุภาพ,มาตรา 112,สุรชัย แซ่ด่าน